Podoľsk

Podoľsk (rus. Подо́льск) je mesto v Rusku, centrum Podoľského okresu Moskovskej oblasti. V roku 2010 žilo v meste 183 100 ľudí. Poloha Leží na rieke Pachra, 36 km južne od centra Moskvy a 15 km od Moskovského diaľničného okruhu. Mestom prechádza Moskovsko-Simferopoľská diaľnica. Na severe hraničí s mestom Ščerbinka na juhu s mestom Klimovsk. Dejiny Vznikol na mieste dediny "Podol", ktorá v 18. storočí patrila moskovskému Danilovskému monastieru. V roku 1781 získalo postavenie mesta. Pred začiatkom občianskej vojny patril Podoľsk k najrozvinutejším mestám v Rusku. V meste sa nachádzala továreň na výrobu šiacích strojov značky Singer. Počas druhej svetovej vojny sa stal prifrontovým mestom. Žiaci miestnych vojenských učilíšť boli v kritických októbrových dňoch roku 1941 nasadení na obranu mesta Malojaroslavec, väčšina z nich v bojoch o mesto zahynula. V povojnovom období sa v meste rozvíjal priemysel. V roku 1971 bolo mesto vyznamenané Radom pracovnej Červenej zástavy. V roku 2004 Podoľsk získal štatút mestského okruhu. Partnerské mestá Amstetten, Rakúsko Barysav, Bielorusko Engels, Rusko Cheng-jang, Čína Kavarna, Bulharsko Kladno, Česko Saint-Ouen, Francúzsko Sochumi, Gruzínsko Šumen, Bulharsko Vanadzor, Arménsko Referencie Iné projekty Commons ponúka multimediálne súbory na tému Podoľsk Externé odkazy Portál mesta Podoľsk (po rusky)